Toshkent viloyatida pora olgan sudyaga nisbatan jinoyat ishi qo‘zg‘atildi

Sudyalar oliy kengashining 7-fevral kungi yig‘ilishida Toshkent viloyati fuqarolik ishlari bo‘yicha tumanlararo sudi sudyasini jinoiy javobgarlikka tortishga oid taqdimnoma muhokama qilindi. Bu haqda kengash axborot xizmati xabar qildi.
Qayd etilishicha, kengash yakunida sudya T.O.ni Jinoyat kodeksining 210-moddasi (pora olish) 2-qismi bilan jinoiy javobgarlikka tortishga rozilik berilgan.
“Tergov siri va aybsizlik prezumpsiyasi talablaridan kelib chiqib, boshqa tafsilotlar oshkor qilinmaydi”, — deyiladi xabarda.